CELEX: 62009TN0405
Language: sk
Date: 2009-10-09 00:00:00
Title: Vec T-405/09: Žaloba podaná 9. októbra 2009 — Deutsche Bahn/ÚHVT (kombinácia šedej a červenej farby)

5.12.2009   
            
            
               SK
            
            
               Úradný vestník Európskej únie
            
            
               C 297/32
            
         Žaloba podaná 9. októbra 2009 — Deutsche Bahn/ÚHVT (kombinácia šedej a červenej farby)
   (Vec T-405/09)
   2009/C 297/48
   Jazyk konania: nemčina
   
      Účastníci konania
   
   
      Žalobkyňa: Deutsche Bahn AG (v zastúpení: U. Hildebrandt, K. Schmidt-Hern a B. Weichhaus, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy žalobkyne
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 23. júla 2009 (vec R 372/2009-1),
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovaná ochranná známka Spoločenstva: ochranná známka pozostávajúca z kombinácie šedej a červenej farby pre služby zaradené do triedy 39 (prihláška č. 6 735 401).
   
      Rozhodnutie prieskumového pracovníka: zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: Úrad pre harmonizáciu vnútorného trhu uplatňoval pri posudzovaní prihlasovanej ochrannej známky kritérium, ktoré sa nezhoduje s judikatúrou Súdu prvého stupňa; nezohľadnil najmä skutočnosť, že pokiaľ ide o prihlasovanie farebných ochranných známok, platí pre služby iné kritérium ako pre tovary.